open-index/open-wikipedia-markdown huggingface dataset:
Հոմարե Սավա

**Հոմարե Սավա** (, ), ճապոնացի ֆուտբոլիստ։ 2011 թվականի աշխարհի առաջնության և 2010 թվականի Ասիական խաղերի չեմպիոն։

## Կենսագրություն
Սավան ծնվել է 1978 թվականի սեպտեմբերի 6-ին Ֆուտյուում։ Նա ֆուտբոլ սկսել է խաղալ 6 տարեկանից։ Երբ նա դիտել է մեծ եղբոր խաղը, նրա մարզիչը Սավային առաջարկել է խաղադաշտում միանալ տղաների թիմին։

## Մարզական կարիերա
Հոմարեն երկար ժամանակ համարվել է Ճապոնիայի կանանց ֆուտբոլի լավագույն ֆուտբոլիստուհի։ 2004 թվականին նա ճանաչվել է Ասիայի լավագույն խաղացող։ Նա իր մարզական կարիերան շատ վաղ է սկսել․ 12 տարեկանում նա անց է կացրել իր առաջին խաղը՝ ազգային առաջնության բարձրագույն խմբում, իսկ 15 տարեկանում ընդգրկվել է ազգային հավաքականի կազմում և 4 գոլ խփել Ֆիլիպինների ազգային հավաքականի դարպասին։ Հետագայում հավաքականի ցանկացած խոշոր մրցաշարում Հոմարեի դերը սկսեց մեծ նշանակություն ունենալ։ Նա մասնակցել է աշխարհի 5 առաջնության և 3 օլիմպիական մրցաշարերի։ Ընդհանուր առմամբ, ազգային հավաքականի մարզաշապիկով Սավան անց է կացրել 205 խաղ և դարձել 83 գոլի հեղինակ։ Նրա անունը 5 անգամ տեղ է գտել Լավագույն 11 ֆուտբոլիստների շարքում (1993, 1995, 1996, 1997 և 1998 թվականներ)։

2011 թվականի աշխարհի առաջնության ընթացքում Սավան եղել է թիմի ավագ և մրցաշարի ավարտից հետո ճանաչվել լավագույն ռմբարկու՝ արժանանալով մրցաշարի լավագույն խաղացողի մրցանակին։ Հարկ է նաև նշել, որ Սավայի գոլերից մեկը եզրափակիչ խաղի լրացուցիչ ժամանակում ոչ-ոքի է բերել ճապոնացիներին։ 2011 թվականի արդյունքներով, նա ճանաչվել է տարվա տարվա լավագույն ֆուտբոլիստ և պարգևատրման արարողության ժամանակ նրան մրցանակը հանձնել է երգչուհի Շակիրան։

Սավայի ակումբային կարիերան անց է կացվել ԱՄՆ-ի և Ճապոնիայի ակումբներում։ Նա դասվել է ամենաթանկարժեք և կարևոր ֆուտբոլիստների շարքին։

## Վիճակագրություն
### Ազգային հավաքական

Եզրափակիչ մրցախաղի գոլեր

## Անձնական կյանք
2015 թվականի օգոստոսի 11-ին Սավան հայտարարել է իր ամուսնության մասին։ Սակայն այդ ժամանակ չի նշել իր ամուսնու անունը։ Հաջորդ օրը, երբ նրան հարցրել են դրա մասին, նա ասել է, որ իր ամուսինը Վեգալտա Սենդայի նախկին խաղացող Հիրոակի Ցուջիկամին է։ 2017 թվականի հունվարի 10-ին նա հայտարարել է իր աղջկա ծննդյան լուրը։

## Ծանոթագրություններ

## Արտաքին հղումներ
* Պրոֆիլը JFA կայքում 
* Կոմյունիկե

Կատեգորիա:2012 թվականի Ամառային օլիմպիական խաղերի արծաթե մեդալակիրներ
Կատեգորիա:Կանանց ֆուտբոլի կիսապաշտպաններ
Կատեգորիա:Ճապոնացի կին ֆուտբոլիստներ
Կատեգորիա:Ճապոնացի ֆուտբոլիստներ
Կատեգորիա:Ճապոնիայի ֆուտբոլի հավաքականի ֆուտբոլիստներ
Ռայեն ամրոց

thumb|350px|Տեսարան Ռեյան ամրոցից
**Ռայեն ամրոց** ( *Arg-e Rāyen*)՝ ամրոց տեղակայված Իրանի Կերման նահանգից 100 կիլոմետր հարավ։ Գտնվում է Հեզար լեռան շրջակայքում։ Ռայենը եղել է կավից պատրաստված քաղաք, նման է Արգային, որը փլուզվել է 2003 թվականին տեղի ունեցած երկրաշարժի ժամանակ։ Ռայենն ունի լքված միջնաբերդ, որտեղ պահպանվում են ճարտարապետական տարրեր։ Այն չափազանց լավ է պահպանվել, չնայած նրան, որ շրջակայքում գտնվող բոլոր նմանատիպ կառույցները փլուզվել են։

Ռայեն ամրոցը բնակեցվել է 150 տարի առաջ և ենթադրվում է, որ 1000 տարեկան է և կառուցվել է Սասանյանների կառավարման շրջանում։ Ըստ հին փաստաթղթերի՝ եղել է խոշոր առևտրական ճանապարհի վրա և հանդիսացել է առևտրական խոշոր քաղաք։ Եղել է սրերի, իսկ ավելի ուշ՝ զենքերի արտադրության կենտրոն։  Ամրոցի մետ կա ջրվեժ, նրա շրջակայքում է գտնվում նաև Հարազ լեռը՝ 4501 մետր բարձրությամբ, որտեղ կան պտղատու այգիներ և վարդագույն մարմարի հանքեր։ Շրջակայքում կան նաև բուժիչ աղբյուրներ, որոնք գրավում են զբոսաշրջիկների ուշադրությունը։ Սասանյան արքա Հազկերտ երրորդի օրոք արաբների հարձակումը ձախողվել է, քանի որ ամրոցի պատերը բարձր են և դժվար անցանելի։

## Պատկերասրահ

Պատկեր:Rayen Castle.jpg|Ամրոցի դարպասները
Պատկեր:Rayen Castle 03.jpg|Հատված ամրոցի ներսից
Պատկեր:Rayen Castle 06.jpg|Հատված ամրոցի ներսից
Պատկեր:Rayen Castle 02.jpg|Ամրոցի աշտարակը
Պատկեր:Rayen Castle 04.jpg
Պատկեր:Rayen Castle 05.jpg
Պատկեր:Rayen Castle 07.jpg
Պատկեր:Rayen Castle 08.jpg
Պատկեր:RAYEN CITADEL Yousef Ballaee.jpg|Տեսարանը՝ գիշերով


## Տես նաև
*Իրանի ամրոցների ցանկ
*Իրանական ճարտարապետություն

## Արտաքին հղումներ
* Official website
* Report: "Arg-e Rayen tries to replace Bam" 

## Ծանոթագրություններ



Կատեգորիա:4-րդ դարում կառուցումն ավարտված շենքեր և կառույցներ
Կատեգորիա:Իրանական ճարտարապետություն
Կատեգորիա:Իրանի ամրոցներ
Ջրահարսը. Արիելի պատմության սկիզբը

**Ջրահարսը. Արիելի պատմության սկիզբը** (), 2008 թվականին Ուոլթ Դիսնեյ ընկերության կողմից թողարկած լիամետրաժ անիմացիոն ֆիլմ, որը լույս է տեսել անմիջապես DVD ձևաչափով։ 1989 թվականին նկարահանված «Ջրահարսը» մուլտֆիլմի պրիկվելն է։

## Սյուժե
Ծովերի թագավոր Տրիտոնի կինը՝ Աթենան, միշտ սիրում էր երգեր երգել, սակյան նա մահանում է մարդկանց ձեռքով։ Վշտահարության պատճառով այրին այլևս չի կարողանում երաժշտություն լսել, որը հիշեցնում էր նրան անդարձ կորստի մասին։ Նա օրենք է ընդունում, որն արգելում է երաժշտությունը։ Կնոջ մահը Տրիտոնին ավելի մռայլ ու սառն է դարձնում, և նա արդեն ավելի քիչ ժամանակ է անցկացնում իր յոթ դուստրերի հետ։ Նրանց խնամքով հանձնարարված էր զբաղվել դաստիարակ Մարինա Դել Ռեյին, որը ծայրահեղ իշխանատենչ և շատ սկանդալային մի անձնավորություն էր։

Դաժանորեն մրցելով արքայական ֆավորիտի` ծովախեցգետին Սեբաստիանի հետ, նա պատրաստվում է նրա տեղը զբաղեցնել։ Այս իրադարձություններին զուգահեռ, գլխավոր հերոսը՝ Արիելը, չի կարողանում դիմանալ անհասկանալի կարգին և գաղտնի սկսում է այցելել «Սոմովյան ակումբ» կոչվող ստորգետնյա երաժշտական ակումբ։

## Դերերը հնչյունավորել են
* Արիել` Ջոդի Բենսոն
* Սեբաստիան` Սեմյուէլ ի. Ռայթ
* Տրիտոն արքա` Ջիմ Քամինգս
* Մարինա Դել Ռեյ` Սալլի Ֆիլդ
* Ադելլա, Անդրինա` Տարա Սթրոնգ
* Ակվատա, Արիստա` Գրեյ Դելայլ
* Ալանա` Ջենիֆեր Հեյլ
* Աթինա` Քերի Ուոլգրեն

## Ծանոթագրություններ

## Արտաքին հղումներ
* 

Կատեգորիա:2000-ականների անգլերեն ֆիլմեր
Կատեգորիա:2008 մուլտֆիլմեր
Կատեգորիա:Ամերիկյան ֆիլմեր
Կատեգորիա:Ուոլթ Դիսնեյ ստուդիայի մուլտֆիլմեր
Կատեգորիա:Ֆենտեզի մուլտֆիլմեր
Միրոսլավ Կրալևիչ

**Միրոսլավ Կրալևիչ** (, ), խորվաթ նկարիչ, գրաֆիկ, քանդակագործ
:

### Կենսագրություն
Միրոսլավ Կրալևիչը ծնվել է 1885 թվականին Գոսպիչում։ Դպրոցական կրթություն ստացել է Զագրեբում և հարազատ Գոսպիչում։ Մանկության և պատանեկության տարիներին հրապուրվել է ոչ միայն գեղանկաչությամբ, այլև երաժշտությամբ ու պոեզիայով։ 1904 թվականին պատանին տեղափոխվել է Վիեննա, որտեղ ուսումնասիրել է իրավաբանություն և նկարչության մասնավոր դասեր է վերցրել։ 1906 թվականի աշնանը Մյունխենում ընդունվել է Մորից Հեյմանի՝ նկարչության մասնավոր դպրոց (Հեյմանն այն ժամանակ Ավստրիայում հայտնի գրաֆիկ էր), իսկ վեց ամիս անց՝ Մյունխենի գեղարվեստի ակադեմիա, որն այն ժամանակ լավագույններից մեկն էր Եվրոպայում։ Այստեղ նա 1907-1910 թվականներին սովորել է հետագայում հայտնի դարձած խորվաթ վարպետների՝ Յոսիպ Ռաչիչի, Օսկար Հերմանի և Վլադիմիր բեկիչի հետ։ Մյունխենում այդ ժամանակ լայն տարածում ունեին գեղանկարչական ամենատարբեր ոճեր՝ ռեալիզմ, սիմվոլիզմ, պոստիմպրեսիոնիզմ, յուգենդշտիլ։

Ուսումն ավարտելուց հետո նկարիչը վերադարձել է Խորվաթիա, իսկ 1910 թվականին, ինչպես նաև 1911 թվականի մեծ մասն ընտանիքի հետ անցկացրել Պոժեգա քաղաքում։ Այս շրջանը Միրոսլավ Կրալևիչի ստեղծագործական կյանքի ամենից բեղմնավոր շրջանն է։ Բացի հայտնի «Ինքնադիմանկար շան հետ» նկարից՝ նա ստեծել է նատյուրմորտներ, դիմանկարներ, պլակատներ, կերտել է քանդակներ, բրոնզե տարբեր իրեր։ 1911 թվականին նկարիչը մեկնել է Փարիզ, որտեղ ընդունվել է Գրանդ Շոմեր ակադեմիա։ Այստեղ են ստեղծվել նրա լավագույն ստեղծագործությունները, որոնք նվիրված են փարիզյան կյանքին և կենցաղին։ Այստեղ նկարիչը գտնվել է Պոլ Սեզանի և Էդուարդ Մանեի աշխատանքների ազդեցության տակ։ Փարիզում հայտնաբերվել է, որ Կրալևիչը հիվանդ է թոքախտով։ Մեկ տարի ապրելով Ֆրանսիայի մայրաքաղաքում՝ խորվաթ նկարիչը վերադարձել է Պոժեգա։ 1912 թվականի աշնանը նա մեկնել է Զագրեբ, որտեղ կայացել է նրա անհատական առաջին ցուցահանդեսը, որը ռետրո բնույթ էր կրում։ Այնուհետև Միրոսլավ Կրալևիչը այդ քաղաքում արվեստանոց է վարձել՝ ծրագրելով այնտեղ աշխատել մինչև 1913 թվականի դեկտեմբերը։ Սակայն հիբանդության սրացումը նկարչին ստիպել է բուժման մեկնել Բերստովկ։ Երկու ամիս անց նա լքել է առողջարանը և վերադարձել Զագրեբ, որտեղ էլ երկու շաբաթ անց մահացել է։

## Ստեղծագործություն
Միրոսլավ Կրալևիչը իր նկարները ստեղծել է ամենատարբեր ոճերով՝ իմպրեսիոնիզմ, պուանտիլիզմ, էքսպրեսիոնիզմ։ Ստեղծել է դիմանկարներ, բնանկարներ, նատյուրմորտներ, պատկերել է կենդանիներ։ Հայտնի են նրա գրոտեսկային ու էրոտիկ բնույթի նկարները՝ Օբրի Բյորդսլեյի ոճով, տարվել է նաև քանդակագործությամբ։ Չորս նկարիչներից բաղկացած այսպես կոչված «Մյունխենյան խմբակից» է սկսվում խորվաթական մոդեռնը՝ որպես գեղարվեստական ուղղություն։

1942 թվականին Միրոսլավ Կրալևիչի աշխատանքները ներկայացվել են Վենետիկի Բիենալեում։

## Ծանոթագրություններ

## Գրականություն
* Horvat Pintarić, Vera. Miroslav Kraljević, Zagreb: Globus, 1985. ISBN 86-343-0095-1

Կատեգորիա:Անձինք նամականիշերի վրա
Կատեգորիա:Իմպրեսիոնիստ գեղանկարիչներ
Կատեգորիա:Խորվաթ նկարիչներ
Կատեգորիա:Խորվաթ քանդակագործներ
Կատեգորիա:Մյունխենի գեղարվեստի ակադեմիայի շրջանավարտներ
Կատեգորիա:Տուբերկուլոզից մահացածներ
Չալեո Իյուվիդյա

**Չալեո Իյուվիդյա** (; ), թաիլանդացի ձեռնարկատեր և ներդրող։ Հայտնի է որպես «Krating Daeng» () խմիչքի և դրա հիման վրա ստեղծված «Red Bull» Էներգետիկ ըմպելիքների ապրանքանիշի ստեղծող։ Կյանքի վերջին տարում՝ 2012 թվականին Թաիլանդի ամենահարուստ մարդկանց շարքում զբաղեցրել է երրորդ հորիզոնականը, որի ունեցվածքը գնահատվել է 5 միլիարդ ԱՄՆ դոլար։

## Կենսագրություն
Չալեո Իյուվիդյայի կյանքի վաղ տարիների մասին տեղեկությունները հակասական են։ Ըստ առավել տարածված վարկածի, ծնվել է Սիամայի կենտրոնական մասում 1922 կամ 1932 թվականներին, թաիլանդաչինական աղքատ ընտանիքում։ Նրա ծնողները բադեր էին բուծում, և Պհիչիտում մրգեր վաճառում։ Հայրը ծագումով Չինաստանից է եղել, որը գաղթել է Հայնան նահանգից։

Չալեո Իյուվիդյան չստանալով դպրոցական կրթություն, սկսել է աշխատել ծնողների հետ, այնուհետև տեղափոխվել է Բանգկոկ։ Սկսել է անտիբիոտիկներ վաճառել, իսկ 1960-ական թվականների սկզբին հիմնադրել «TC Pharmaceuticals» սեփական դեղագործական ընկերությունը։ Որոշ ժամանակ անց, իր խոսքերով՝ «աստվածային ոգեշնչումից» հետո հորինել է էներգետիկ ըմպելիք՝ «Krating Daeng»-ը, որը շուկա է մտել 1976 թվականին։ Արտադրանքի խորհրդանշանի վրա պատկերված էին իրար վրա հարձակվող երկու մեծ կարմիր ցլեր։ Պատկերված է եղել ոչ թե տնային անասուն, այլ վայրի գաուր, որը հարավ-արևելյան Ասիայում հայտնի է թաիլանդերեն «կրատինգ» () անունով։

Ավստրիացի ձեռնարկատեր Դիտրիխ Մատեշիցը, որն աշխատում էր «Blendax» գերմանական ընկերությունում, խմիչքի մասին իմացել է 1980-ական թվականների սկզբին։ Դիտրիխը պարզել է, որ «Krating Daeng»-ը թույլ է տալիս ազատվել ջեթլագից, և 1984 թվականին Իյուվիդյայի հետ համագործակցության համաձայնագիր է կնքել Եվրոպայում վաճառք մեկնարկելու համար։ Արտահանման տարբերակը «Red Bull» ապրանքանիշով շուկա է մուտք գործել 1987 թվականին։ Իյուվիդյան գործընկերությանը տրամադրում էր ըմպելիքի օրիգինալ բաղադրատոմսը, իսկ Մատեշիցը հարմարեցնում էր այն եվրոպացիների ճաշակի հետ և զբաղվում մարքեթինգով։ Յուրաքանչյուրը գործի մեջ ներդրել է 500 000 ԱՄՆ դոլար՝ ստանալով 49 % ֆրանշիզա, մնացած 2 %-ը փոխանցվել է Չալեո Իյուվիդյայի որդուն՝ Չալերմ Իյուվիդյային։ Այդ ապրանքանիշից բացի, Չալեո Իյուվիդյան մնացել է «TC Pharmaceuticals»-ի սեփականատերը, որը թողարկել է նաև այլ էներգետիկ ըմպելիքներ, ինչպես նաև եղել է Պիյավատ մասնավոր հիվանդանոցի համասեփականատերը։

Իյուվիդյայի ընտանիքն ունի նաև «Ֆերրարի» ընկերության ավտոմեքենաները Թաիլանդ ներմուծելու բացառիկ իրավունքներ։

Չալեո Իյուվիդյան մահացել է 2012 թվականի մարտի 17-ին Բանգկոկում։

## Ծանոթագրություններ

Կատեգորիա:Թաիլանդցի գործարարներ
Սոլին

**Սոլին** (խորվաթերեն՝ **Solin**, լատիներեն՝ **Salonae**), քաղաք Խորվաթիայում, Ադրիատիկ ծովի ափին, Սպլիտի կենտրոնից 8 կիլոմետր դեպի հյուսիս։ Նույնանուն համայնքի վարչական կենտրոնն է և, փաստացի՝ Սպլիտի արվարձանը։ 2011 թվականի մարդահամարի տվյալներով Սոլինի համայնքի բնակչության թվաքանակը եղել է 23.926, բուն քաղաքինը՝ 20.212: Կլիման միջերկրածովյան է. միջին տարեկան ջերմաստիճանը՝ 16,09&nbsp;°C, տեղումների միջին տարեկան քանակը՝ 798 մմ։

## Պատմություն
Քաղաքի ներկայիս տարածքում ու նրա շրջակայքում մարդիկ բնակություն են հաստատել՝ սկսած հնագույն ժամանակներից։ Ադրիատիկի ափին դեռևս իլլիրիացիներն են կառուցել ամրացված բնակավայր ու նավահանգիստ, որը մեր թվականությունից առաջ IV դարում գրավել են հին հույները, ապա այն անցել է հին հռոմեացիներին։ Վերջիններս բնակավայրին տվել են *Salonae* անվանւմը՝ նկատի առնելով մերձակայքում եղած աղի հանքը (լատիներեն *sal*՝ *աղ* բառից)։

Մ. թ. ա. I դարում Հուլիոս Կեսարը բնակավայրին հռոմեական գաղութի կարգավիճակ է տվել. այն դարձել է հռոմեական Իլլիրիա (հետագայում՝ Դալմաթիա) պրովինցիայի վարչական ու տնտեսական կենտրոնը։ Այստեղ կառուցվել են ամֆիթատրոն, թատրոններ, տաճարներ, բաղնիքներ, ֆորում։ Այդ ժամանակ Salonae-ն եղել է Ադրիատիկի ծովափի կենտրոնական հատվածի ամենահարուստ ու ամենամարդաշատ քաղաքը։ Ենթադրվում է, որ մոտավորապես 240 թվականին այստեղ է ծնվել ապագա կայսր Դիոկղետիանոսը, որը Հռոմեական կայսրության կիսվելուց հետո այստեղ իր համար կառուցված պալատում է անցկացրել նաև կյանքի վերջին տարիները։

Մեր թվականության IV և VI դարերի միջակայքում Սալոնան դարձել է վաղ քրիստոնեության կարևոր կենտրոն, ինչի մասին վկայում են հնագիտական պեղումների արդյունքները։ Ավանդազրույցի համաձայն՝ քարոզչության նպատակով Դալմաթիայում եղած ժամանակ Պետրոս առաքյալի աշակերտ Տիտոսն այս քաղաքն էլ է այցելել։

Իր ծաղկման շրջանում քաղաքը քառակի շատ բնակիչ է ունեցել, քան մեր օրերում։

Մոտավորապես 614 թվականին սլավոններն ու ավարները ավերել ու ավարել են Սալոնան։

Ներկայիս Սոլին քաղաքի մերձակայքում պահպանվել են Դիակղետիանոս կայսեր պալատի, հինհռոմեական ամֆիթատրոնի  և հնագույն այլ կառույցների ավերակները։ 20-րդ դարասկզբին այստեղ հնագիտական պեղումներ է նախաձեռնել խորվաթ անվանի հնագետ Ֆ. Բուլիչը։

## Պատկերասրահ

Solin sa Klisa.jpg|Քաղաքի համայնապատկերը
Roman Ruins - Solin - Outside Split - Croatia 02.jpg|Սալոնայի ավերակները
Roman theater in Salona, (now Solin, Croatia).jpg|
Solin2.jpg|Ամֆիթատրոնի ավերակները
Solin chuche.jpg|Եկեղեցին


## Կլիմա
Կլիման միջերկրածովյան է. միջին տարեկան ջերմաստիճանը՝ 16,09&nbsp;°C, միջին առավելագույն բարձրը՝ 28,80&nbsp;°C, միջին առավելագույն ցածրը՝ 3,31&nbsp;°C, տեղումների միջին տարեկան քանակությունը՝ 798 մմ։

## Ծանոթագրություններ

## Արտաքին հղումներ
* Քաղաքի պաշտոնական կայքէջը

Կատեգորիա:Խորվաթիայի աշխարհագրություն
Կատեգորիա:Խորվաթիայի բնակավայրեր
Կատեգորիա:Խորվաթիայի քաղաքներ
Նորք (հեռուստաալիք)

**«Նորք» հեռուստաընկերություն**, հայկական մասնավոր հեռուստաընկերություն։ Հիմնադրվել է 1996 թվականին՝ առանձնանալով Հայաստանի հեռուստատեսության երկրորդ ալիքից։ Փակվեց 1998 թ. վերջին և փոխարինվեց «Պրոմեթևս» մասնավոր հեռուստաընկերության (այժմ՝ Հայկական երկրորդ հեռուստաալիք)։

## Պատմություն
### Հայկական հեռուստատեսության երկրորդ ծրագիր (1973-1991) և Հայաստանի հեռուստատեսության երկրորդ ալիք (1991-1996)
«Միացրեք հեռուստացույցի 11-րդ ալիքը»,-1973թ. «Եթերում է Երևանը» ծրագրերի շաբաթաթերթի 40-րդ համարն այս վերնագրով էր տեղեկացնում Հայաստանի հեռուստատեսության երկրորդ ծրագրի եթերամուտը։ Արդեն 1978-ից Հայաստանի հեռուստատեսության առաջին և երկրորդ ծրագրերի հաղորդումների մոտ 50 տոկոսը եթեր էր տրվում գունավոր պատկերով։

### «Նորք» հեռուստաընկերություն (1996-1998)
1996թ. Հայաստանի հեռուստատեսության երկրորդ ալիքն առանձնացավ և դարձավ ինքնուրույն ծրագիր։ «Նորք» հեռուստաընկերության տնօրեն նշանակվեց Ռոբերտ Մավիսակալյանը։ Կարճ ժամանակահատվածում «Նորք»-ը կարողացավ գրավել հեռուստադիտողների մեծ մասի ուշադրությունը։ Ստեղծվեցին վերլուծական-տեղեկատվական հաղորդաշարեր` «Լուրեր», «Ժամանակաչափ» և այլն։ Եթերում նոր խոսք բերեցին «Արտ 13» հեռուստաընկերության երիտասարդական-ժամանցային հաղորդումները` «Ուշ երեկոյան», «Էսքիզներ» և այլն։ Փակվեց 1998թ. վերջին և ստեղծագործական գրեթե ողջ խումբը տեղափոխվեց «Պրոմեթևս» մասնավոր հեռուստաընկերություն։

## Ղեկավարներ
### Հեռուստաընկերության տնօրեններ

* Ռոբերտ Մավիսակալյան (1996-1998)
* Սեյրան Շահսուվարյան (1998)

## Տարբերանշաններ

Պատկեր:Նորք (հեռուստաալիք).svg|Հայկական հեռուստատեսության երկրորդ ծրագիրի տարբերանշանը (1990-1993, օգտագործվել է գլխագրերի ժամանակ)
Պատկեր:Norq TV Channel Armenia logo (1996-1998).svg|«Նորք» հեռուստաընկերության տարբերանշանը (1996-1998)


## Ծանոթագրություններ



Կատեգորիա:Հայաստանի հեռուստաալիքներ
Կատեգորիա:Հայաստանի հեռուստաընկերություններ
Բուդատինյան ամրոց

աջից|մինի|280x280փքս|Բուդատին

**Բուդատինյան ամրոց** (), Ժիլինայում գտնվող ամրոց։

## Գտնվելու վայր
Գտնվում է Ժիլինե քաղաքի Վագ և Կիսուցա գետերի մոտակայքում։
աջից|մինի|200x200փքս|Ամրոցի մուտքը

## Պատմություն
Ամրոցը կառուցվել է ժայռոտ բլրի վրա 13-րդ դարի երկրորդ կեսին։ Կառուցվել է Վագ և Կիսուցա գետերի միախառնման վայրում։ Այստեղով է անցել դեպի Հունգարիա տանող առևտրական ճանապարհը։ Ի սկզբանե, Բուդատին ամրոցը եղել է թագավորական:14-րդ դարի սկզբին բերդին տիրացավ Մատուշ Չակը։ 1487-1798 թվականներին տիրապետել են (փոքր ընդմիջումով) Սլովակիայի ազնվական սունի ցեղը (Suňogovci, Գաշփար Սունեգի հետնորդները)։ որոշ ժամանակ ամրոցին տիրացել են ավազակները, սակայն 1545 թվականին տիրացել է Յուրայ Սունեգին:1551 թվականին ամրոցը վերակառուցվել է Վերածննդի ժամանակաշրջանի ոճով։ 1715 թվականին ամրոցի շրջակայքի այգին կտրվեց:1745 թվականին այգում կառուցվել է Բարոկկո ոճի մատուռ։

1798 թվականին Սունեգովեցիների տոհմի անկումից հետո Բուդատին ամրոցը մինչև 1945 թվականը պատկանում էր Չակի (Csáky) ընտանիքին, որը Հունգարական Չակ (Csák) տոհմի ճյուղերից մեկն էր։1870 թվականին Չակին ամրոցը կառուցել է կլասիցիզմի ոճով։ Երկրորդ ամրոցը կառուցվել է 1922-1923 թվականներին։ Վերջին տերը Գեզա Չակին էր։ Ամրոցը առգրավվել է 1945 թվականին Չեխոսլովակիայի կողմից։

2007 թվականից ամրոցում է տեղակայված Պովաժի թանգարանը։

## Արտաքին հղումներ

* Поважский Музей
* Будатин — Жилинская галерея

## Ծանոթագրություններ

Կատեգորիա:Ամրաշինական կառույցներ
Կատեգորիա:Դղյակներ այբբենական կարգով
Կատեգորիա:Սլովակիայի շենքեր և կառույցներ
Կատեգորիա:Սլովակիայի թանգարաններ
Կատեգորիա:Սլովակիայի գոթական եկեղեցիներ
Գրիգորի Արեդակով

**Գրիգորի Արեդակով** (, ), թատրոնի և կինոյի ռուս դերասան, ուսուցիչ, Սարատովի ակադեմիական դրամատիկական թատոնի գեղարվեստական ղեկավար, ՌԽՖՍՀ ժողովրդական արտիստ (1991 թվական)։

## Կենսագրություն
Գրիգորի Արեդակովը ծնվել է թատրոնի նկարիչ Անիսիմ Արեդակովի ընտանիքում (1913-1989 թվականներ)։

1964 թվականին ավարտել է Սլոնովի անվան Սարատովի թատերական դպրոցը, ուսուցիչը Անդրեյ Վասիլևսկին էր։

Ներկայումս Գրիգորի Արեդակովը Ի. Սլոնովի անվան ակադեմիական դրամատիկական թատրոնի դերասան է և գեղարվեստական ղեկավարը, դասընթացներ է վարում Սարատովի Լ. Սոբինովի անվան կոնսերվատորիայի թատտերական ֆակուլտետում։ Արեդակովի աշակերտներից են Էլվիրա Դանիլինան, Վլադիմիր Նազարովը, Գրիգորի Ալեքսեևը, Եկատերինա Լեդյաևայը, Անդրեյ Կազակովը։

## Ստեղծագործություն
##### Թատրոնի դերեր
**Սարատովի դրամատիկական թատրոն**

* «Զրույցներ Սոկրատեսի հետ», ռեժիսոր` Սոլոմոն Կազիմիրովսկի` Սոկրատես
* «Զոյկինա բնակարանը» (Մ. Բուլգակով)` Սագը
* «Լավատեսական ողբերգություն» (Վս. Վիշնևսկի)` Առաջնորդը
* «Երեք քույր» (Անտոն Չեխով)` Պրոզորով
* «Ճայը» (Անտոն Չեխով)` բժիշկ Դորն
* «Բալի այգին» (Անտոն Չեխով)` Գաև
* «Վարպետը և Մարգարիտան» (Միխայիլ Բուլգակով)` Պոնտոս Պիղատոս
* «Ռևիզոր» (Նիկոլայ Գոգոլ)` Գորոդնիչնին
* «Հեկուբա» (Եվրիպիդես)` Պոլիմեր
* «Մակբեթ» (Շեքսպիր)` Մակբեթ
* «Նոր ամերիկացի» (Սերգեյ Դովլաթով)` Գուրին
* «Հատակում» (Մ. Գորկի)` Բուբնով
* «Ռոբերտո Զուկո» (Կոլտես)` տարեց ջենթլմեն
* «Երազողները» (ըստ Ա. Օստրովսկու «Անտառ» և «Երկրպագուները» պիեսների)` Նարոկով, Նեսչաստլիվցև
* «Նախաճաշը ուսուցչի հետ» (Ի. Տուրգենև)` Ալուպկին
* «Գայլերը և ոչխարները» (Ալեքսանդր Օստրովսկի)` Վուկոլ Նաումովիչ Չուգունով
* «Քեռի Վանյա» (Անտոն Չեխով)` Սերեբրյակով
* «Քառյակ» (Ռոնալդ Հարվուդ)` Վիլֆ
* 2007 թվական` «Մի քիչ ամառվա մասին»
* 2008 թվական` «Մեր կյանքի լավագույն օրերը»
* 2008 թվական «Անպետքություն» 
* 2013 թվական` «Բենտո Բոնչևի դասարանը»

**Սարատովի օպերայի և դրամայի թատրոն** 
* Յան Սիբելիուսի երաժշտությունը Շեքսպիրի «Փոթորիկ» պիեսի համար. թատերական համերգ, հաղորդավար, Պրոսպերո (Սոբինովյան XXII փառատոնի շրջանակներում)։

##### Թատերական բեմադրություններ
* 2005 թվական` «2 × 2 = 5» (Քսենյա Ստեպանեչևա)։
* 2010 թվական` «Գյուղում մի ամիս» (Ի. Տուրգենև)

##### Դերեր կինոյում
* 1989 թվական` Գայթակղություն
* 1991 թվական` Սոկրատես, Սոկրատես
* 2004 թվական` Ազատ կինը 2

## Պարգևներ և մրցանակներ
* 1991 թվական` ՌԽՖՍՀ ժողովրդական արտիստ
* 2007 թվական` «Ոսկե Առլեկին» մրցանակ` «Թատրոնին հավատարիմ և նվիրված ծառայության համար»
* 2009 թվական` Նիկոլայ Ռիբակովի անվան III թատերական փառատոնի «Ճանաչում» մրցանակ
* 2018 թվական` «Ոսկե Առլեկինի» հիմնադիրի մրցանակ` «Թատրոնին նվիրված և հավատարիմ ծառայության համար»։

## Ծանոթագրություններ

## Արտաքին հղումներ
* Հարցազրույց 70-ամյակի առթիվ

Կատեգորիա:Ռուս դերասաններ
Կատեգորիա:Ռուս կինոդերասաններ
Օսկար Կլյավա

**Օսկար Կլյավա** (, ), լատվիացի ֆուտբոլիստ, պաշտպան։

## Ակումբային կարիերա
thumb|left|210px|<center>Կլյավան 2010 թվականին</center>
Օսկար Կլյավան Լիեպայայի «Մետալուրգում» նորամուտը կատարել է 2002 թվականին։ Նույն թվականի օգոստոսի 15-ին անցկացրել է իր առաջին եվրագավաթային խաղն ընդդեմ «Կերնտենի» Ուեֆա գավաթի 2002/03 որակավորման փուլում, որտեղ «Կերնտենը» հաղթել է 2:0 հաշվով։ 2005 թվականի հուլիսի 28-ին նա խփել է իր առաջին գոլը եվրագավաթներում՝ աչքի ընկնելով Ռունավիկի ՆՍԻ ակումբի (Ֆարերյան կղզիներ) դեմ խաղում, որն անցկացվել է ՈՒԵՖԱ գավաթի 2005/06 առաջին որակավորման փուլում։

2008 թվականի հունվարին Կլյավան մասնակցել է դիտումների անգլիական «Լիդս Յունայթեդում»։

2010 թվականի օգոստոսին տեղափոխվել է Մախաչկալայի «Անժի»։ Դաղստանի մայրաքաղաքի ակումբի կազմում Ռուսաստանի Պրեմիեր լիգայում նորամուտը կատարել է 2010 թվականի օգոստոսի 15-ին 17-րդ տուրի՝ Մոսկվայի ԲԿՄԱ-ի դեմ խաղում՝ փոխարինելով Միկար Պետովիչին։

2011 թվականի օգոստոսին կես տարով վարձավճարով տեղափոխվել է «Խիմկի»։ 2012 թվականի հուլիսի 25-ին երկարաձգման հնարավորությամբ մեկամյա պայմանագիր է կնքել ադրբեջանական ԱԶԱԼ (Բաքու) ակումբի հետ։

## Միջազգային կարիերա
2002 թվականին Օսկար Կլյավան հրավիրվել է Լատվիայի երիտասարդական հավաքական։

2004 թվականի սեպտեմբերի 3-ին գոլ է խփել Եվրոպայի երիտասարդական առաջնության որակավորման փուլի՝ Պորտուգալիայի երիտասարդական հավաքականի դեմ խաղում, որում լատվիացիները հաղթել են 1:2 հաշվով։ Սեպտեմբերի 7-ին Կլյավան խփել է իր երկրորդ գոլը նույն որակավորման փուլում՝ գրավելով Լյուքսեմբուրգի երիտասարդական հավաքականի դարպասը։ Լատվիայի երիտասարդական հավաքականում Կլյավայի ցուցադրած հաջող խաղը արժանացել է ազգային հավաքականի մարզիչների ուշադրությանը, և 2004 թվականի նոյեմբերին հրավիրվել է գլխավոր մարզիչ Յուրի Անդրեևի կողմից՝ մասնակցելու Բահրեյնում անցկացվելիք մրցաշարին։

2005 թվականի հունիսին Կլյավան անցկացրել է իր առաջին հանդիպումը Լատվիայի ազգային հավաքականում՝ մասնակցելով Լիխտենշտայնի ազգային հավաքականի դեմ խաղին 2006 թվականի աշխարհի առաջնության որակավորման փուլի շրջանակներում։ 2007 թվականի հոկտեմբերի 13-ին նա խփել է իր առաջին գոլը՝ աչքի ընկնելով 2008 թվականի Եվրոպայի առաջնության որակավորման փուլի՝ Իսլանդիայի հավաքականի դեմ խաղում, որում Լատվիան հաղթել է 4:2 հաշվով։

## Ձեռքբերումներ
; «Մետալուրգ» (Լիեպայա)
* Լատվիայի չեմպիոն (2) – 2005, 2009
* Լատվիայի առաջնության արծաթե մեդալակիր (5) – 2003, 2004, 2006, 2007, 2008
* Լատվիայի առաջնության բրոնզե մեդալակիր (1) – 2002
* Լատվիայի գավաթակիր (1) – 2006
* Լատվիայի գավաթի խաղարկության եզրափակչի մասնակից (2) – 2002, 2005
* Բալթիական լիգայի չեմպիոն (1) – 2007

## Ծանոթագրություններ

Կատեգորիա:Անժիի ֆուտբոլիստներ
Կատեգորիա:Լատիշ ֆուտբոլիստներ
Կատեգորիա:Լատվիայի հավաքականի ֆուտբոլիստներ
Կատեգորիա:Խիմկիի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Բոյանա Գրեգորիչ

**Բոյանա Գրեգորիչ Վեյզովիչ** (խորվաթերեն՝ **Bojana Gregorić Vejzović**, ), կինոյի և հեռուստատեսության խորվաթ ժամանակակից դերասանուհի։ Լայն ճանաչման է արժանացել հատկապես *Naša mala klinika* ֆիլմի գլխավոր հերոսուհու՝ բժշկուհի Լիլի Շտրիգայի կերպարը մարմնավորելու, *«Լեա և Դարիա»* (*Lea i Darija*) կինոնկարում տպավորիչ դերակատարմամբ հանդես գալու, *The Incredibles* («Սուպեր ընտանիքը», բառացի թարգմանած՝ «*Անհավատալիները*») օսկարակիր մուլտֆիլմի խորվաթերեն կրկնօրինակում Հելեն Փարրին հնչյունավորելու շնորհիվ։

## Անձնական կյանք
Բոյանան ծնվել է 1972 թվականի փետրվարի 17-ին, Խորվաթիայի մայրաքաղաք Զագրեբում, խորվաթ կինոգործիչների ընտանիքում. հայրը՝ Բորիս Գրեգորիչը, պրոդյուսեր է, մայրը՝ Բոժիդարկա Ֆրայտը, նշանավոր դերասանուհի։ 2006 թվականին Բոյանան ամուսնացել է խորվաթ դերասան Էնես Վեյզովիչի հետ։ Ունեն մեկ տղա և մեկ դուստր։

## Պագևներ
Բոյանա Գրեգորիչը դերասանական արվեստում ձեռք բերած նվաճումների համար արժանացել է բազմաթիվ պարգևների, այդ թվում՝ հետևյալ մրցանակներին. *Marul* (Մարկո Մարուլիչի պատվին սահմանված մրցանակ, 1996), *Rektorova Nagrada* (Զագրեբի համալսարանի ռեկտորի մրցանակ, 1996), խորվաթական արտիստական մրցանակ (1997), *Večernjakova Zlatna ruža* (կինոյի և հեռուստատեսության լավագույն դերասանին խրախուսելու նպատակով *Večernji list* օրաթերթի խմբագրության սահմանած մրցանակը, 1998, 1999, 2000, 2004), *Zlatni Histrion* (1999), *Orlando* (1999)...

Բոյանան երաժիշտներ Զլատան Ստիպիշիչի (Ջիբոնիի), Մայ Վուչիչի և ֆուտբոլիստ Սլավեն Բիլիչի հետ ընտրվել է ՅՈՒՆԻՍԵՖ-ի բարի կամքի դեսպան Խորվաթիայում։

## Ծանոթագրություններ

Կատեգորիա:Դերասանուհիներ այբբենական կարգով
Կատեգորիա:Խորվաթ դերասանուհիներ
Կատեգորիա:Խորվաթական կինո
Կատեգորիա:Խորվաթիայի արվեստ
Կատեգորիա:Կինոդերասանուհիներ
Ստանիսլավ Մոլոդիխ

**Ստանիսլավ  Մոլոդիխ** (, ), ռուս և խորհրդային նկարիչ։ Պատմական թեմաներով նկարների հեղինակ է, ինչպես նաև` նկարել է դիմանկարներ, նատյուրմորտներ և բնանկարներ։

## Կենսագրություն
Ծնվել է Հայրենական մեծ պատերազմի տարիներին, Սեմյոն Մոլոդիխի ընտանիքում։ Հայրը մասնակցել է պատերազմին։ Ընտանիքում եղել է յոթ երեխա։

Մոլոդիխը գերազանցությամբ ավարտել է Կուրսկի գեղարվեստի համալսարանը։

1964-1970 թվականներին ուսումը շարունակել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում։

1970-1973 թվականներին ընդունվել է ինստիտուտի ռեկտոր, պրոֆեսոր Վիկտոր Օրեշնիկովի ստեղծագործական արհեստանոց։

Ռուսաստանի պատմության հետ կապված նկարների հեղինակ է, ինչպիսիք են, օրինակ, «Կոլեկտիվացումը։ 1929 թվական» (1971-1977), «Էմելյան Պուգաչյովի ապստամբությունը» (1980), Պուգաչևվշչինի աշնանային տարբերակը «1773 թվական» (1981-1982)։

Այս և այլ աշխատանքներ գտնվում են Բելգորոդի գեղարվեստի պետական թանգարանում։

Ստանիսլավը ապրել է Սանկտ Պետերբուրգում։ Մահացել է 2003 թվականին, սրտի կաթվածից, ինքնաթիռում, ԱՄՆ թռչելիս։

Դիակիզումից հետո մոխիրը թաղվել է Սանկտ Պետերբուրգում։

## Ընտանիք
* Հայրը` Սեմյոն Մոլոդիխ
* Մայրը` Սոֆիա Սավելևնա
* Եղբայրը` Ալեկսանդր Մոլոդիխ, ամուսնացած է եղել նկարչուհի Նինա Մոլոդիխի հետ։

## Հիշողություն
2011 թվականին Բելգորոդում նկարչի պատվին փողոց է անվանակոչվել։

2017 թվականի հունվարին Բելգորոդի արվեստի թանգարանում կազմակերպվել է «Ստանիսլավ Մոլոդիխ` պատմական նկարների վարպետ» փոքրիկ ձևաչափի ցուցահանդես։ Ցուցահանդեսը նվիրված էր նկարչի 75 ամյակին։

## Ծանոթագրություններ

## Արտաքին հղումներ
* 
* 

Կատեգորիա:Ռուս նկարիչներ
Կատեգորիա:Խորհրդային նկարիչներ
Մարինո Տարտալյա

**Մարինո Տարտալյա** (, ), խորվաթ նկարիչ, մանկավարժ, նկարչության պրոֆեսոր։

## Կենսագրություն
Ծնվել է 1894 թվականին Զագրեբում։ Դպրոցական կրթությունը ստացել է Սպլիտում։ Նկարչությամբ լրջորեն սկսել է զբաղվել 1907 թվականից։ 1908-1912 թվականներին սովորել է Զագրեբի ճարտարապետական դպրոցում (), որտեղ նրան դասավանդած մանկավարժներից են եղել Իվան Տիշովը, Օտոն Իվեկովիչը, Ռոբերտ Ֆրանգեշ-Միհանովիչը և Բելա Չիկոշ-Սեսիան։ 1913 թվականին նկարիչն ընդունվել է Գեղարվեստի բարձրագույն ինստիտուտ (Instituto Superiore di Belle Arti): Առաջին աշխարհամարտի ժամանակ ապրել է Իտալիայում՝ Ֆլորենցիայում և Հռոմում։ Որոշ ժամանակ որպես կամավոր ծառայել է Սալոնիկի ճակատում, այնուհետև վերադարձել Ֆլորենցիա, որտեղ ստեղծագործական կապեր է հաստատել ֆուտուրիստներ Կարլո Կարայի, Ջորջո դե Կիրիկոյի և այլոց հետ։

Առաջին համաշխարհային պատերազմի ավարտից հետո նկարիչը վերադարձել է հայրենիք, 1918-1921 թվականներին ապրել Սպլիտում, այնուհետև՝ Վիեննայում, Բելգրադում, Փարիզում։ 1931 թվականին Տարտալյան վերադարձել է Զագրեբ և աշխատել Զագրեբի գեղարվեստի ակադեմիայում։ Ակադեմիայում նա 1940 թվականին սկսել է դասախոսություններ կարդալ գեղանկարչության տեսության թեմայով, 1944 թվականին ստացել է հրավիրված պրոֆեսորի հաստիք, 1947 թվականին՝ ակադեմիայի իսկական պրոֆեսորի հաստիք։ 1948 թվականին Մարինո Տարտալյան ընտրվել է Խորվաթիայի գիտությունների և արվեստի ազգային ակադեմիայի անդամ։ 1946 թվականին արժանացել է խորվաթ բանաստեղծ Վլադիմիր Նազորի անվան մրցանակին՝ նկարչության բնագավառում։ 1975 թվականին Զագրեբի «Նկարիչների տաղավարում» կայացել է Տարտալյայի աշխատանքների հետահայաց ցուցադրություն, որը կրկնվել է 2004 թվականին Սպլիտում։

## Ստեղծագործություն
Տարտալյայի վաղ շրջանի նկարների վրա զգացվում է ֆրանսիացի պոստիմպրեսիոնիստների, առաջին հերթին Պոլ Սեզանի ազդեցությունը։ Ավելի ուշ նա տարվել է ֆուտուրիզմով ու կուբիզմով։ 1917 թվականին նա ստեղծել է ինքնադիմանկարների շարք՝ էքսպրեսիոնիստական ոճով։ Սկսած 1960-ական թվականներից՝ նկարիչը բացառապես աշխատել է աբստրակտ ոճում։ Դրանք երբեմն այնքան պրիմիտիվ են, որ թվում է, թե քարանձավային հնագույն նկարչություն են ներկայացնում։

Մարինո Տարտալյայի կտավները ներկայումս կարելի է տեսնել նախկին Հարավսլավիայի գրեթե բոլոր հանրապետություններում՝ Խորվաթիայում, Սերբիայում, Մակեդոնիայում, Սլովենիայում։ 2011 թվականին Տարտալյայի նկարներից մեկը «Ժամանակակից խորվաթ նկարիչներ» շարքի շրջանակներում պատկերվել է խորվաթական նամականիշին։

## Պատկերասրահ
**Մարինո Տարտիլյայի ստեղծագործությունները խորվաթական նամականիշներին**



## Ծանոթագրություններ

## Գրականություն
* Igor Zidić: *Marino Tartaglia (1894—1984)*, Moderna galerija, 2009., ISBN 978-953-559-483-3
* Božo Bek, Mića Bašićević: *Marino Tartaglia* (katolog izložbe), Galerija suvremene umjetnosti Zagreb, 1967.
* Željka Čorak, Tonko Maroević: *Marino Tartaglia* (katolog izložbe), Umjetnički paviljon, Zagreb, 1975.

## Արտաքին հղումներ
* Ինքնադիմանկար և Մարինո Տարտալյայի հատընտիր այլ գործեր
* Մարինո Տարտալյայի աբստրակտ նկարներից մեկը (Բելգրադի ժամանակակից արվեստի թանգարան, 1966) 

Կատեգորիա:Խորվաթ նկարիչներ
Մեդեդսիզ

**Մեդեդսիզ** (, հայտնի է նաև որպես *Մեդդեսիզ, Մեդեթսըզ, Մետտեսիզ*), լեռնագագաթ Թուրքիայի Մերսինի մարզում, Լեռնային Կիլիկիայում, Կիլիկյան Տավրոս լեռնահամակարգի արևելյան մասում, Բուլղար լեռներում։ Կիլիկյան Տավրոսի ամենաբարձր գագաթն է (3524 մ)։ Հյուսիսից բարձր ժայռ է, իսկ հարավային լանջը համեմատաբար ավելի մեղմ է։ Մեդեդսիզ լեռը հանրաճանաչ գագաթ է լեռնագնացության համար։ 1960 թվականին լեռան վրա Fairchild F27 ինքնաթիռ վթարի է ենթարկվել և 11 մարդ զոհվել է

## Ծանոթագրություններ

Կատեգորիա:Մերսինի մարզի լեռներ
Հեջազ երկաթուղու թանգարան

մինի|Մեդինա քաղաքի կենտրոնում գտնվող Հիջազ երկաթուղու վերանորոգված վերջնական տեսքը:
**Հեջազ երկաթուղու թանգարան** (արաբերեն։ متحف سكة الحجاز), Մեդինայում գտնվող թանգարան՝ բացված 2006 թվականին։ Կառուցվել է պատմական Օսմանյան երկաթուղային կայարանի վայրում, որը կոչվում է  استسيون "Istasyōn": Իր մեջ ներառում է նաև նախկին պատմական երկաթուղային ճանապարհը։ Թանգարանում ցուցադրվում են մի քանի հատվածներ, որոնք բերված են երկաթուղուցև նրա պատմական տարածքի շրջակայքից։

## Տես նաև

* Սաուդյան Արաբիայի թանգարանների ցանկ

## Ծանոթագրություններ

## Արտաքին հղումներ

* A list of the eleven locomotives of the Hejaz railway that have survived including six at Medina is cited here, discussing the origin of some. Most of the information is taken from the German book *“Die Hedschas-Bahn – Eine Deutsche Eisenbahn in der Wüste”*, by Dieter Noll/Benno Bickel/Ahmad v. Denffer, DGEG, 1995.
* Picture gallery with pictures among others of the fully restored functional engine 105 according to the plate on this picture.

Կատեգորիա:2006 հիմնադրված թանգարաններ
Ալ-Սալամ թանգարան

**Ալ-Սալամ թանգարան** (Մեդինայի խաղաղության թանգարան), թանգարան Սաուդյան Արաբիայի Մեդինա քաղաքում։ Թանգարանի ընդհանուր մակերեսը 17.400 կմ²։ Թանգարանը նախատեսված էր ստեղծել 12 ամսվա ընթացքում, իսկ կառուցումը սկսվել է 2019 թվականի մայիսից։

## Նպատակ
Թանգարանի գլխավոր նպատակը Մեդինայի այցելուներին և ոչ միայն, արաբական մշակույթի հետ ծանոթացնելն է։ Բացի այդ, այն միտված է նաև ծանոթացնելու երկու սուրբ քաղաքների՝ Մեքքայի և Մեդիանայի պատմությունը։

## Հատվածներ
Թանգարանը ներառում է 10 սենյակներ.

* Մի դահլիճում ներկայացվում է, թե ինչպես մարգարեն որոշեց արտագաղթել Մեդինա։
* Մյուս սենյակում ներկայացված է Մարգարեի մզկիթը։
* Երրորդ սենյակը մանրամասնորեն ներկայացնում է Մեդինան, որպես պատմական շրջան։
* Այնտեղ կա սենյակ, որտեղ բացատրվում է Իսլամի մասին։

## Տես նաև
* Սաուդյան Արաբիայի թանգարանների ցանկ

## Ծանոթագրություններ

Կատեգորիա:Սաուդյան Արաբիայի թանգարաններ
Դիսերնետ

**Դիսերնետ** (, ), Ռուսաստանում գիտության մեջ գրագողության դեմ պայքարող կամավորական ցանցային միություն։ Միությունը կազմված է տարբեր բնագավառներում աշխատող մի շարք պրոֆեսիոնալ գիտնականներից, լրագրողներից, քաղաքացիական ակտիվիստներից, կամավորականներից։ Միության գործունեությունը հիմնականում ուղղված է Ռուսաստանի գիտական և կրթական հաստատություններում 1990-ականներին վերջից պաշտպանված թեկնածուական և դոկտորական ատենախոսությունների հասարակական փորձաքննության և դրա արդյունքներից առավել հանրայնացման անցկացմանը։

## Առանցքային ակտիվիստներ
[thumb|right|350px|Սերգեյ Պարխոմենկոն ներկայացնում է Դիսերնետը [Տնտեսագիտության բարձրագույն դպրոցում, Մոսկվա]]
* Միխայիլ Գելֆանդ
* Անդրեյ Զայակին
* Սերգեյ Պարխոմենկո
* Անդրեյ Ռոստովցև

## Գրականություն
* 
* 
* 
* 
* 
* 
* 
* 
* 
* 
* 
* 
* 

## Արտաքին հղումներ
* 

Կատեգորիա:2013 հիմնադրած կայքեր
Կատեգորիա:2013 հիմնադրումներ Ռուսաստանում
Կատեգորիա:Ակադեմիական սկանդալներ
Կատեգորիա:Գրագողություն
Կատեգորիա:Ռուսական գիտական կայքեր
Ռոդրիգո դե լա Սեռնա

**Ռոդրիգո դե լա Սեռնա** (, ), արգենտինացի դերասան։

Նա առավել հայտնի է 2004 թվականի «Մոտոցիկլիստի օրագիրը։ Չե Գևարա» կենսագրական ֆիլմում Ալբերտո Գրանադոյի դերակատարմամբ, և իսպանական Նեթֆլիքսի «Թղթե տունը» հեռուստասերիալում Պալերմոյի դերակատարմամբ։

## Կարիերա
Դե լա Սերնան իր կարիերան սկսել է մի քանի փոքր գործերից, ինչպիսիք են. «Նույն սերը, նույն անձրևը» և «Սիրո ընկույզները»։

2004 թվականին նա իր առաջնելույթն ունեցավ «Մոտոցիկլիստի օրագիրը։ Չե Գևարա» կենսագրական ֆիլմում, որի համար նա ստացավ Արծաթյա Վարազահավ մրցանակ` լավագույն դերասանի համար, Անկախ Հոգու մրցանակ` «Լավագույն դեբյուտային կատարման» համար և նվաճեց ԲԱՖՏԱ մրցանակ` «Լավագույն երկրորդ պլանի դերասան» նոմինացիայում։ Նա խաղացել է Ալբերտո Գրանադոյի դերը` Չե Գևարայի ուղեկիցը` Հարավային Ամերիկայում իրենց 8-ամսյա ճանապարհորդության ընթացքում։

Տարիների ընթացքում նա նկարահանվել է արգենտինական մի շարք հեռուստասերիալներում, ինչպիսիք են *El Puntero, Tiempos Compulsivos, Sol Negro* և *Contra las cuerdas*, որոնց համար նա առաջադրվել է և ստացել է մի քանի Martín Fierro մրցանակներ, արգենտինական ռադիոյի և հեռուստատեսության մրցանակ։

Վերջին տարիներին նա գլխավոր դերակատարումներ է ունեցել *Revolución: El Cruce de los Andes* պատմական ֆիլմում` հիմնվելով Խոսե Սան Մարտինի կերպարի վրա, Չիաթաթեմի Ֆրանչեսկո (Կանչիր ինձ Ֆրանցիսկոս) ֆիլմում, իտալական կենսագրական ֆիլմում Հռոմի Պապի մասին և 2018 թվականին Նեթֆլիքսի *Yucatán* կատակերգությունում։ Նա նաև նկարահանվել է Camino a la paz-ում (Ուղի դեպի խաղաղություն) և Cien años de perdón-ում, որոնք երկուսն էլ թողարկվել են միջազգային մակարդակով և վերջինիս համար դե լա Սերնան ստացել է 31-րդ Գոյա մրցանակաբաշխության «Լավագույն նոր դերասան» անվանակարգում նոմինացիա։

2019 թվականին նա աչքի է ընկնում` միանալով իսպանական հաջողակ «Թղթե տունը» հեռուստասերիալի 3-րդ մասի դերասանական կազմին, որպես Պալերմոյի դերակատար։ Նա իր դերը շարունակեց սերիալի 4-րդ մասում, որը Նեթֆլիքսում թողարկվել է 2020 թվականի ապրիլին։

Դե լա Սերնան նկարահանվել է նաև մի քանի արգենտինական թատրոններում, այդ թվում` Lluvia Constante-ում, որի համար նա շահել է Premio Florencio, իսկ վերջերս շահել է *El Farmer-ը* Teatro La Comedia-ում Բուենոս Այրեսում 2019 թվականին։

Նա նաև *El Yotivenco* երաժշտական խմբի անդամ է, որը ձևավորվել է 2005 թվականին։

## Անձնական կյանք
Դե լա Սերնան հարաբերությունների մեջ է լրագրող Լյուդմիլա Ռոմերոյի հետ, ով նրան պարգևել է երկու երեխաներ, ովքեր ծնվել են 2019 և 2020 թվականներին։ Նա նաև դուստր ունի՝ դերասանուհի Էրիկա Ռիվասի հետ իր նախորդ հարաբերություններից։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:1976 ծնունդներ
Կատեգորիա:Ապրող անձինք
Կատեգորիա:Արգենտինացի դերասաններ
Կատեգորիա:Արգենտինացի երաժիշտներ
Կատեգորիա:Դերասաններ այբբենական կարգով
Լի Թե Ռի

**Լի Թե Ռի**-ը (Կորեերեն՝ 이태리; Հանջա՝ 李泰利) (ծնված՝ **Լի Մին Հո,** ), հարավկորեացի դերասան է։ Նրա ամենահայտնի դերերն են՝ երիտասարդ Յանգ Մյունգը *[[Moon Embracing the Sun]]*-ից  և Սոնգ Ման Պոն Արքայազնը նկուղից-ից։

## Կենսագրություն
Լի Թե Ռին ծնվել է 1993 թվականի հունիսի 28-ին Հարավային Կորեայի Սեուլում։ Նրա ընտանիքի անդամներն են հայրը, մայրը և մեծ քույրը։ Ավարտել է ավագ դպրոցը Պայկյանգի ավագ դպրոցում և ներկայումս թատրոն է սովորում Չունգ-Անգ համալսարանի արվեստի ինստիտուտում։

Լին դերասան դարձավ քանի որ դա իր հոր երազն էր։ Նա սկսեց ֆուտբոլ խաղալ որպես ապստամբություն ծնողների դեմ, ովքեր ցանկանում էին որ նա դերասանության մեջ հետաքրքրվի։ Նա դարձավ իր միջին դպրոցի ֆուտբոլային թիմի ավագը։ Նա ցանկանում էր դառնալ պրոֆեսիոնալ ֆուտբոլ խաղացող, բայց, ի վերջո, ավագ դպրոց ընդունվելուց հետո նա հասկացավ թե ինչպիսին է դերասանությունը և ամբողջությամբ ընդունեց այն։

Լի Թե Ռին ցանկացավ բեմական անուն օգտագործել, քանի որ շատերը շփոթում էին նրան Քաղաքային որսորդ-ի Լի Մին Հո-ի հետ, բայց նրա ծնողները չհամաձայնեցին այդ գաղափարի մասին և ասացին, որ իր անունը փոխելու փոխարեն, նա պետք է ավելի շատ աշխատի, որպեսզի ճանաչվի։

### Կարիերա
Լին սկսեց իր կարիերան՝ որպես մանուկ դերասան։ Նա առաջին անգամ հանդես եկավ հինգ տարեկանում։ 2005 թվականին նա նկարահանվեց Յու Սընգ Հո-ի հետ

2012 թվականին Լին հայտնիացավ երբ նա նկարահանեց *[[Moon Embracing the Sun]]* պատմական դրամայում։

Նա հայտնվեց 2BiC-ի դեբյուտային երգի տեսահոլովակում։

Լին դերակատարեց ռոմանտիկ կատակերգություն Արքայազնը նկուղից-ում, որտեղ նա խաղում էր Յոոչունի կերպարի ընկերներից մեկին։

2014 թվականին նա դերակատարեց երիտասարդական ֆիլմ ՝ «*School of Youths*»-ում Բեյ Սեուլ Կի-ի հետ

2015 թվականին նա նկարահանվեց որպես ավագ դպրոցի աշակերտ։

2017 թվականին Լին նկարահանվեց բժշկական դրամա՝ Լողացող հոսպիտալ-ում

2018 թվականին նա սկսեց օգտագործել Լի Թե Ռի անունը և միացավ Starhaus Entertainment-ին։

## Ֆիլմագրություն
### Ֆիլմ

### Հեռուստաշոու

### Վեբ շարք

### Տեսահոլովակներ

## Երաժշտական թատրոն

### Սոցիալական ներդրումներ

## Մրցանակներ և անվանակարգեր

## Ծանոթագրություններ

## Արտաքին հղումներ
* 
* 

Կատեգորիա:Հարավկորեացի դերասաններ
Կատեգորիա:Հարավկորեացի արտիստներ
Կատեգորիա:Հարավկորեական դրամա ֆիլմեր
Կատեգորիա:Կորեացի դերասաններ
Կատեգորիա:Դերասաններ այբբենական կարգով
Կատեգորիա:Հարավկորեացի մոդելներ
Կատեգորիա:Հարավկորեացի հեռուստատեսային դերասաններ
Կատեգորիա:Հարավկորեացի կինոդերասաններ
Fping

**fping**, ազատ տարածվող ծրագիր, որը նախատեված է UNIX համակարգի համար։ Ստուգում է ցանցում առկա հանգույցների հասանելիությունը ICMP ECHO_REQUEST փաթեթները ուղղարկելու տարբերակով։ Ի տարբերություն սովորական ping հավելվածի, հրամանի տողում կարելի է նշել թե որքան հանգույց է անհրաժեշտ կամ հրամանին կցել տեքստային ֆայլ, որում գրված է հանգույնցների անունները։ Ծրագիրը ուղղարկում է փաթեթը և առանց պատասխանի սպասելու ուղարկում է հաջորդին։

Եթե նշված ժամանակի ավարտից հետո, եթե հանգույցի կողմից չկա պատասխան, ապա այդ հանգույցը համարվում է անհասանելի։ fping-ը ունակ է ուղղարկել ինչպես նշված թվին համապատասխան այնպես էլ անսահմանափակ թվով հարցումներ։

Ի տարբերություն ping-ի, fping-ը օգտոգործում է սկրիպտներ, այդ իսկ պատճառով էլ, այն տվյալները տրամադրում է սկրիպտներով։

fping-ը մոնիթորինգի համար օգտագործում է հետևյալ համակարգերը․
* SmokePing.
* Xymon.
* Zabbix.

«-e» բանալին նախատեսված է այն ժամանակի սահմանման համար, որի ընթացքում պետք է տեղի ունենա փաթեթների ուղարկում ստացում, իսկ «-c» բանալին սահմանում է ուղարկվող փաթեթների քանակը։

  %% fping -e -c 3 192.168.1.1
 
 192.168.1.1 : [0], 84 bytes, 3.04 ms (3.04 avg, 0 % loss)
 192.168.1.1 : [1], 84 bytes, 2.11 ms (2.57 avg, 0 % loss)
 192.168.1.1 : [2], 84 bytes, 2.25 ms (2.46 avg, 0 % loss)
 
 192.168.1.1 : xmt/rcv/%loss = 3/3/0%, min/avg/max = 2.11/2.46/3.04

## Հեղինակներ
* Roland J. Schemers III, Stanford University, concept and versions 1.x
* RL «Bob» Morgan, Stanford University, versions 2.x
* David Papp, versions 2.3x
* David Schweikert, versions 3.x

## Պատմություն
* Dec/2011 — David Schweikert շարունակեց աշխատանքը և թողարկեց fping-ի 3-րդ տարբերակը 
* Mar/2007 — fpingը տեղափոխվեց sourceforge.net
* Sep/2002 — Thomas Dzubin և David Papp սկսեցին աշխատել վեբ կայքի և կոդի վրա
* Jan/2002 — Jeroen Massar-ը ավելացրեց IPv6-ի աջակցում
* Nov/2001 — Tobias Oetiker-ը ուղղեկ կոդում առկա սխալները։ Թողարկվեց 2.4b2_to տարբերակը։ 
* Jul/2001 — Benjamin Gardiner մշակեց fping-ի տարբերակը Mac OS X-ի համար
* Jul/2001 — Ավելացվեց «contribs» կատեգերիան ներբեռնուների բաժնում

## Տես նաև
* Ping
* Nmap

## Ծանոթագրություններ

## Արտաքին հղումներ
* http://fping.sourceforge.net
* https://web.archive.org/web/20070712180105/http://homepage.mac.com/duling/halfdozen/Smokeping-Howto.html

Կատեգորիա:UNIX ծրագրային ապահովում
Ջերալդին Փեյջ

**Ջերալդին Փեյջ** (, ), ամերիկացի դերասանուհի, «Օսկար» (ընդհանուր՝ 8 անվանակարգ), երկու «Ոսկե գլոբուս» (1962, 1963), երկու «Էմմի» (1967, 1969) և BAFTA (1979) մրցանակների դափնեկիր։

## Կենսագրություն
Ջերալդին Սյու Փեյջը ծնվել է Միսսուրի նահանգի Կիրքսվիլ քաղաքում։ Սովորել է Չիկագոյի Գուդմենի թատերական դրամատիկական դպրոցում, ինչպես նաև դերասանական վարպետություն է սովորել Նյու Յորքի հռչակավոր դերասանուհի Ուտա Հագենի մոտ։

Նրա դերասանական առաջնաելույթը տեղի է ունեցել 17 տարեկան հասակում, իսկ 1950-ական թվականների սկզբին սկսել է խաղալ Նյու Յորքի թատերական բեմահարթակներում։ 1953 թվականին «Ամռվա կեսին» բեմադրությունում իր դերի համար դարձել է Համաշխարհային թատերական մրցանակի դափնեկիր։ 1960 թվականին Թենեսի Ուիլյամսի «Բրոդվեյ» պիեսում, որտեղ տղամարդու գլխավոր դերը կատարել է Փոլ Նյումանը, իր դերի համար առաջին անգամ առաջադրվել է «Թոնի» մրցանակի։ 1963 թվականին պիեսը էկրանավորվել է, և Փեյջը նույն դերը խաղացել է այնտեղ՝ առաջադրվելով Կինոարվեստի և գիտության ակադեմիայի մրցանակի։ Ավելի վաղ «Հոնդո» (1953) և «Ամառ և ծուխ» (1961) ֆիլմերում խաղացած դերերի համար երկու անգամ առաջադրվել էր «Օսկար» մրցանակի։

Հաջորդող երեք տասնամյակներին Ջերալդին Փեյջը շարունակել է խաղալ Բրոդվեյ թատրոնում՝ 1975, 1982 և 1987 թվականներին ստանալով «Թոնի» մրցանակի ևս երեք անվանակարգ։ Չնայած համեմատաբար փոքր ֆիլմագրության՝ դերասանուհին ևս չորս անգամ առաջադրվել է Ամերիկյան կինոակադեմիայի մրցանակի «Դու հիմա մեծ տղա ես» (1966), «Փիթ և Թիլ»(1972), «Ինտերիեր» (1978) և «Կնքահայր Գրինվիչ Վիլիջը» (1984) կինոպատկերներում խաղացած դերերի համար։ 1986 թվականին իրեն մինչ այդ «Օսկար»-ի համար մրցավազքում յոթնակի անհաջողակ համարած Ջերալդին Փեյջը «Ուղևորություն դեպի Բաունտիֆուլ» կինոպատկերում տիկին Քերրի Ուոթսի դերի համար ստացել է Ամերիկյան կինոակադեմիայի նվիրական մրցանակը։

Իր կարիերայի ընթացքում դերասանուհին նաև շատ է աշխատել հեռուստատեսությունում, որտեղ դերեր է խաղացել մի շարք հեռուստասերիալներում․ դրանց թվում են՝ «Երկար տաք ամառ», «Բժշկական կենտրոն», «Ուրվականների պատմություններ» և «Անսահման սեր» հեռուստասերիալները։ Նաև նրա ձայնով  է խոսել նաև «Փրկարարները »(1977) մուլտիպլիկացիոն ֆիլմում մադամ Մեդուզան։

1954-1957 թվականներին Փեյջը ամուսնացած է եղել ջութակահար Ալեքսանդր Շնայդերի հետ։ 1963 թվականին ամուսնացել է դերասան Ռիփ Թորնի հետ, որը նրանից փոքր էր 7 տարով։ Նրանք ունեին երեք երեխա՝ աղջիկը (դերասանուհի Անջելիկա Թորն) և երկվորյակ որդիները։

Ջերալդին Փեյջը մահացել է 1987 թվականի հունիսի 13-ին 62 տարեկան հասակում Նյու Յորքում սրտային անբավարարությունից։

## Ֆիլմագրություն

## Մրցանակներ և անվանակագեր

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:BAFTA մրցանակի դափնեկիրներ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի դերասանուհիներ
Կատեգորիա:Սրտամկանի ինֆարկտից մահացածներ
Կատեգորիա:Թատրոնի ամերիկացի դերասանուհիներ
Համարհուս

մինի|Միջնադարյան Համար ամրոցի ավերակները:
**Համարհուս,** Նորվեգիայի Հեդմարկ քաղաքում կառուցված ամրոց՝ կաթոլիկ թեմի եպիսկոպոսների համար։ Ամրոցը գտնվում է Համարի Մայր տաճարից արևելք և անմիջականորեն կապված է ամրոցի հետ։ Ամրոցը կառուցվել է փուլերով. ամենահին կառուցված հատվածը կառուցվել է մոտ 1250 տարի առաջ և բաղկացած է երեք կամարակապ  նկուղներներից ու սպիտակ տանիքից։

Որոշ բարեփոխումներ կատարելուց հետո՝ եպիսկոպոսը օգտնվում էր նաև տեղի Լենշերեն ամրոցից։ Երկու ամրոցներն էլ ավերվել են 1567 թվականին, երբ շվեդական զորքի՝ Հյուսիսային 7-րդ պատերազմի հարձակման ժամանակ։

## Ծանոթագրություններ

## Աղբյուրներ
* Ersland, Geir Atle; Sandvik, Hilde (1999). *Norsk historie 1300-1625* ( Oslo: Samlaget) 
* Gjerset, Knut  (1915) *History of the Norwegian People*   (The MacMillan Company,  Volume II)
* *Gunnarsjaa, Arne (2006)* Norges Arkitekturhistorie  *(Abstrakt forlag) *

Կատեգորիա:Նորվեգիայի ամրոցներ
Arping

**arping**, ծրագիր, որը նախատեսված է համակարգչային ցանցում հոսթերի հայտնբերման համար։

Այ գործում է ping ծրագրի նման, սակայն ի տարբերություն նրա, arping-ը ուղարկում և ընդունում է ARP փաթեթներ։ Քանի որ ARP-փաթեթները հեռարձակ են և չեն անցնում երթուղիչի միջով, arping-ը կարելի է օգտագործել միայն L2-դոմեյնում։

Այն հնարավորությունները, որոնք հասանելի են դառնում ծրագրի տեղադրումից հետո․ 
* -А — օգտագործել ARP փաթեթ ARP-պատասխան ուղարկելու համար, ARP-հարցման փոխարեն։ 
* -b — ուղարկում է հեռարձակ փաթեթներ MAC-ի աստիճանի։ 
* -с — սահմանում է հարցումների քանակը, որից հետո այն պետք է կասեցվի։ 
* -I — ցանցային միջերեսի անվան տրամդրում, որի կողմից պետք է ուղարկել ARP-փաթեթները։

## Օրինակ
Հրամանի կատարում․ 

```bash
$ ARPING 192.168.39.120 from 192.168.39.1 eth0 - t
Unicast reply from 192.168.39.120 [00:01:80:38:F7:4C] 0.810ms
Unicast reply from 192.168.39.120 [00:01:80:38:F7:4C] 0.607ms
Unicast reply from 192.168.39.120 [00:01:80:38:F7:4C] 0.602ms
Unicast reply from 192.168.39.120 [00:01:80:38:F7:4C] 0.606ms
Sent 4 probes (1 broadcast(s))
Received 4 response(s)
```


## Ծանոթագրություններ

## Литература
* 

Կատեգորիա:UNIX ծրագրային ապահովում
Կատեգորիա:Ծրագրային ապահովում
Կիմ Դա Մի

**Կիմ Դա Մի** (), հարավկորեացի դերասանուհի։ Նա առավել հայտնի է Կախարդը։ Մաս 1։ Դիվերսսիան, 2018 մարտա-առեղծվածային ֆիլմում գլխավոր դերակատարմամբ։ Նա նաև հայտնի է Itaewon Class (2020) և Մեր սիրելի ամառ (2021-2022) հեռուստասերիալներում իր դերերով։

## Կարիերա
Կիմը դեբյուտ է արել Է 2017 թվականի *Project With The Same Name-ով։*

2018 թվականին Կիմը ուսանողի դեր է խաղացել *[[Marionette (2017 ֆիլմ)|Մարիոնետ]]* ֆիլմում։ Նույն թվականին Կիմը ապացուցեց իր ակնառու դերասանական ունակությունները՝ գլխավոր դեր խաղալով Կախարդը։ Մաս 1։ Դիվերսիան ֆիլմում։ Կախարդը։ Մաս 1։ Դիվերսիանի հաջությունների պատճառով նախատեսվում է թողարկվել երկրորդ ֆիլմ։

2020 թվականին Կիմը հեռուստատեսային դեբյուտը կատարել է *[[Իտեվոն դաս]]* սերիալում։ Կիմը Baeksang Arts Award մրցանակ է ստացել իր դերի համար։

## Ֆիլմագրություն
### Ֆիլմ

### Հեռուստաշոու

## Մրցանակներ և անվանակարգեր

## Ծանոթագրություններ

## Արտաքին հղումներ
* Official Website
* 
* 

Կատեգորիա:Հարավկորեացի դերասանուհիներ
Կատեգորիա:Հարավկորեացի արտիստներ
Կատեգորիա:Հարավկորեացի դերասաններ
Կատեգորիա:Կորեացի դերասաններ
Կատեգորիա:Կորեացի կանայք
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Չոն Գոն Ջու

**Չոն Գոն Ջու** (), հարավկորեացի դերասան է։ Նա նկարահանվել է մի քանի համացանցային դրամաներում՝ նախքան հեռուստահաղորդումների մեջ ներգրավվելը։

## Կարիերա
2017-ին Չոն Գոն Ջուն պայմանագիր ստորագրեց JYP Entertainment-ի հետ և հայտնվեց DAY6-ի «I Like You» երաժշտական տեսահոլովակում։ Նա նկարահանվեց վեբ-դրամա «Flower Ever After After»-ում
 
2019 թվականին Չոնը միացավ Blossom Entertainment-ին և հանդես եկավ որպես Արտակարգ դու-ի գլխավոր դերակատարներից մեկը

## Ֆիլմագրություն
### Հեռուստաշոու

### Առցանց շոուներ

### Տեսահոլովակ

## Մրցանակներ և անվանակարգեր

## Ծանոթագրություններ

## Արտաքին հղումներ
* Jung Gun-Joo  at Blossom Entertainment
* 

Կատեգորիա:Կորեացի արտիստներ
Կատեգորիա:Կորեացի դերասաններ
Կատեգորիա:Հարավկորեացի արտիստներ
Կատեգորիա:Հարավկորեացի դերասաններ
Կատեգորիա:Հարավկորեացի հեռուստատեսային դերասաններ